open-index/open-wikipedia-markdown huggingface dataset:
שוקולד לכיסוי

**שוקולד לכיסוי** או לציפוי (באנגלית: **Couverture chocolate**) הוא שוקולד המכיל אחוז בינוני, אך גבוה יותר של חמאת קקאו (32–39%) מאשר שוקולד לאפייה. 

## מאפיינים

חמאת הקקאו הנוספת הזו, בשילוב עם המסה נאותה (כלומר נכונה וקפדנית) של השוקולד, מעניקה לשוקולד מסוג זה יותר ברק, "התנתקות" מוצקה יותר כאשר נשבר, וטעם קרמי נימוח.

## הגדרה ומונח
סך ה"אחוז" המצוטט על גבי מותגים רבים של שוקולד מבוסס על שילוב כלשהו של חמאת קקאו ביחס למוצקי קקאו (קקאו). על מנת להיות מסומן כראוי כ"קוברטור" כלומר השוקולד לכיסוי - במוצר השוקולד המריר חייב להכיל לא פחות מ-35% מוצקי קקאו יבשים בסך הכל, כולל לא פחות מ-31% חמאת קקאו ולא פחות מ-2.5% מוצקי קקאו יבשים ללא שומן - בשוקולד חלב לכיסוי חייב להכיל לא פחות מ-25% מוצקי קקאו יבשים. שוקולד לכיסוי משמש אנשי מקצוע גם לטבילה, לציפוי, ליציקה ולקישוט.

המונח "שוקולד קוברטור" נבדל משוקולד צימקאו. למוצרים המכילים שוקולד מורכב יש אחוז נמוך יותר של מוצקים ומכילים שומנים שאינם קקאו.

מותגים מסוימים של שוקולד לכיסוי ארוזים כבר מומסים, ואחרים ארוזים כמוצקים. ייתכן שתידרש המסה נוספת (או לא) לאחר מכן, בהתאם לשימוש ולמאפיינים הרצויים של המוצר הסופי.

## ראו גם

* אנרובר
* סוגי שוקולד
* קישוט עוגה

## קישורים חיצוניים

* בישול למהנדסים - הערות למטבח: המסת שוקולד - הוראות המסה שלב אחר שלב
## הערות שוליים

קטגוריה:שוקולד
קטגוריה:סוגי שוקולד
בדיקת סמים

250px|ממוזער|שמאל|בדיקת נשיפה נערכת על מתנדב
**בדיקת סמים** היא ניתוח טכני של דגימה ביולוגית שמבוצע על מנת לקבוע את נוכחותן או היעדרן של תרופות מסוימות או המטבוליטים שלהן.

## יישומים
בדיקות סמים מיושמות בעיקר בכמה תחומים:
* סמים בספורט תחרותי: זיהוי של נוכחות של סטרואידים משפרי ביצועים בספורט.
* בפלילים ותעסוקה: זיהוי נוכחות של סמים האסורים על פי חוק.
* באכיפה בתעבורה: בדיקת נוכחות וריכוז של אלכוהול (אתנול) בדם.
* שימוש רפואי לסיוע בשימוש אחראי בתרופות.

הדגימות הנפוצות הנלקחות לצורך בדיקות סמים הן שתן, שיער, דם, נשימה, זיעה או נוזל רוק. קיימות שיטות רבות אחרות בדרגות שונות של דיוק, רגישות (סף זיהוי/ניתוק) ותקופות זיהוי.

## ראו גם
* סמים בספורט

סמים
קטגוריה:סמים
דם שלי

**דם שלי** הוא אלבום האולפן השמיני של הזמרת הישראלית עדן בן זקן. האלבום יצא לאור ב-12 במרץ 2024, בהוצאת חברות התקליטים שרית הפקות והליקון ארומה מיוזיק.

## רקע והכרזה
ב-12 במרץ 2024, ביום צאת האלבום עצמו פרסמה בן זקן פוסט בעמוד האינסטגרם שלה; 

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי עדן בן זקן
קטגוריה:אלבומים בעברית
קטגוריה:אלבומי חברת הליקון ארומה מיוזיק
קטגוריה:אלבומי חברת שרית הפקות
מר וגברת סמית' (סדרת טלוויזיה)

**מר וגברת סמית**' (באנגלית: **Mr. & Mrs. Smith**) היא סדרת טלוויזיה אמריקאית מסוגת מותחן שנוצרה על ידי דונלד גלובר ופרנצ'סקה סלואן. הסדרה מבוססת רעיונית על הסרט בעל אותו השם מ-2005, אך בעלת סיפור שונה במקצת. הסדרה מתארת זוג זרים אשר הופגשו בניהם על ידי ארגון מסתורי וחשאי למטרת ביצוע משימות שונות, והקשר שבניהם.

## רקע
עלילת הסדרה מתארת זוג זרים אשר נרשם לעבוד בארגון מסתורי וחשאי, ומצוות לעבוד כזוג נשוי בעל השמות הפלוניים ג'ון וג'יין סמית'. הזוג מקבלים משימות בצורה אנונימית דרך הודעות טקסט מדמות בשם "Hihi", ואינם יודעים פרטים על הארגון בו הם עובדים.

## שחקנים
### ראשי
* דונלד גלובר - ג'ון סמית' \ מייקל (עונה 1)
* מאיה ארסקין - ג'יין סמית' \ אלנה (עונה 1)

## פיתוח
דונלד גלובר ופרנצ'סקה סלואן יצרו את הסדרה, כשבעונה הראשונה גלובר ומאיה ארסקין גילמו את ג'ון וג'יין סמית'.

באוקטובר 2024, פורסם כי הפקת מחפשת שחקנים חדשים לתפקידים הראשיים בעונה השנייה, כאשר תפקידים אלה הם של ג'ון וג'יין סמית'. השחקנים הנדרשים הם גבר ואישה בשנות ה-20 לחייהם, והחוזים מיועדים לשנה אחת. בילי אייליש היא בין השמות המועמדים לתפקידים, כשמועה נוספת מתבססת על הופעתה הקודמת בסדרת "נחיל" של דונלד גלובר. על פי השמועות, ייתכן שהעונה השנייה תתקדם בפורמט אנתולוגיה, כאשר כל עונה תציג סיפור ודמויות חדשות, בדומה לסדרה "פארגו" שבה עבדה סלואן.

בינואר 2026 פורסם שהתסריטאית אנה אויאנג מואנץ' מונתה לתפקיד מנהלת הסדרה עבור העונה השנייה והחליפה בתפקיד זה את פרנצ'סקה סלואן, שעזבה את הפרויקט לטובת הסכם עם רשת HBO הכולל את כתיבת העונה השלישית של הסדרה "שקרים קטנים גדולים". השחקנים מארק אידלשטיין וסופי תאצ'ר נבחרו לככב בתפקידים הראשיים בעונה השנייה של הסדרה. צילומי העונה השנייה תוכננו להתחיל בסתיו 2025, אך נדחו למועד בלתי ידוע. כוכבי העונה הראשונה, דונלד גלובר ומאיה ארסקין, אינם צפויים לשוב ולהופיע בעונה החדשה.

## סקירת סדרה

## פרסים ומועמדויות

## קישורים חיצוניים
* 

#### ביקורות
* 
* 
* 
* 
## הערות שוליים

קטגוריה:סדרות דרמה אמריקאיות
קטגוריה:סדרות דרמה המשכיות
קטגוריה:סדרות טלוויזיה אמריקאיות שעלו לשידור בשנת 2024
קטגוריה:סדרות טלוויזיה מקוריות של אמזון
קטגוריה:סדרות מתח אמריקאיות
קטגוריה:קהילת המודיעין האמריקאית בתרבות ובאמנות
מדינת חמד

**מַד֫ינת חַמַד** (בערבית: **مدينة حمد السكنية**; בתרגום לעברית: **עיר המגורים חמד**; מכונה גם "**העיר חמד**", "**חמד**", "**השכונה הקטרית**" ו"**עיר העניים**") היה פרויקט מגורים בצפון מערב העיר ח'אן יונס שבדרום רצועת עזה, קרוב לדיר אל-בלח שבמרכז הרצועה. הפרויקט, שכולל 3,000 יחידות דיור, נבנה במימון אמיר קטר חמד בן ח'ליפה אאל ת'אני, ונקרא על שמו. הקמתו נועדה עבור רכישת דירות למעוטי יכולת.

## היסטוריה
עד 2005 שכנו באזור שבו הוקם פרויקט חמד היישובים הישראלים קטיף ונצר חזני, שפונו במסגרת ביצוע תוכנית ההתנתקות.

היוזמה לבניית פרויקט מדינת חמד החלה לאחר שהשייח חמד בן ח'ליפה אאל ת'אני, אמיר קטר, ביקר ברצועת עזה ב-2012 ותרם 150 מיליון דולר להקמת השכונה. מטרת הפרויקט הייתה מכירת דירות במחיר עלות ובפריסה לתשלומים לטובת מעוטי יכולת, ומכאן כינויו "עיר העניים".

הפרויקט יושב על שטח של 126 דונם וכולל 53 בנייני מגורים בגובה של 5 קומות, המכילים כ-3,000 יחידות דיור. הפרויקט העניק 10,000 מקומות עבודה לתושבי הרצועה.

החלק הראשון של הפרויקט נחנך בראשית 2016, וכשנה לאחר מכן, בפברואר 2017 נחנך חלקו השני של הפרויקט בנוכחות סגן ראש הלשכה המדינית של חמאס, שבהמשך היה ליו"ר הלשכה המדינית של חמאס – אסמאעיל הנייה. עלותו של הפרויקט, שאותו מימנה קטר, הוא 113 מיליון דולר, והוא כלל גם בניית בתי ספר, מסגד ופארקים.

ב-10 במאי 2023, ביומו השני של מבצע מגן וחץ, חוסל ראש מערך הרקטות של הג'יהאד האיסלאמי ברצועת עזה, עלי חסן ראלי, ויחד עימו אחיו מחמוד ומוחמד עבד אל-ג'וואד, שני מפקדים בארגון ששהו עימו בדירת המסתור שלו בפרויקט. בחלקים רבים מהפרויקט התגוררו פעילים ובכירים מתנועת חמאס.

### במלחמת חרבות ברזל

בחודשים הראשונים ללחימת צה"ל ברצועת עזה במלחמת חרבות ברזל, נמנעו כוחות צה"ל מלפעול קרקעית באזור. חיל האוויר הפציץ בניינים במתחם ב-2 בדצמבר. לאחר מכן, המתחם הפך למרכז לקליטת פליטים מחלקים אחרים ברצועה שעקרו מביתם עקב המלחמה. אולם בלילה שבין ה-2 ל-3 במרץ 2024, פשטו כוחות צה"ל על הפרויקט, לראשונה מאז תחילת המלחמה. הפשיטה כללה כניסת טנקים של צה"ל שכיתרו את האזור.

ב-4 במרץ 2024 הכריז צה"ל על מבצע כתר המערב במהלכו אוגדה 98 הגיעה לפרויקט, שבו על פי מידע מודיעיני ישנן תשתיות טרור ומחבלים המסתתרים בו, וכיתרה אותו. לוחמי הקומנדו פשטו בצורה רגלית במהלך הלילה על תשתיות טרור של חמאס במקום.

## קישורים חיצוניים

## הערות שוליים

קטגוריה:רצועת עזה: גאוגרפיה
קטגוריה:ח'אן יונס
קטגוריה:נפת ח'אן יונס
קטגוריה:יישובים שהוקמו ב-2016
סטנישה מאנדיץ'

**סטנישה מאנדיץ**' (במונטנגרית: **Станиша Мандић**; נולד ב-27 בינואר 1995) הוא כדורגלן מונטנגרי המשחק בעמדת החלוץ בוושי ווגו.

## קריירת מועדונים
מאנדיץ' התחיל את הקריירה שלו בקבוצת הכדורגל של צ'וקאריצ'קי. ב-6 באפריל 2014 ערך את הופעת הבכורה שלו בקבוצה בניצחון 0-1 נגד נפרדאק קרושבץ'. ב-12 באפריל הבקיע את שער הבכורה שלו בקבוצה בהפסד 4-1 נגד הכוכב האדום בלגרד. עונה לאחר מכן, זכה עם הקבוצה בגביע הראשון בתולדותיה.

בקיץ  הושאל לסונגדל מליגת העל הנורווגית. ביוני  המועדון רכש את כרטיס השחקן שלו בחתימה לשלוש שנים.

ב-20 בפברואר 2019 הושאל לזרינסקי מוסטאר מליגת העל של בוסניה והרצגובינה. הוא ערך את הופעת הבכורה שלו בקבוצה בהפסד 1-0 לפ.ק. סרייבו במסגרת הגביע הבוסני.

ב-14 בפברואר 2024 חתם בוושי ווגו מהליגה הסינית הראשונה.

## קריירה בינלאומית
מאנדיץ' שיחק בנבחרות הנוער של סרביה והשתתף עמה באליפות אירופה בכדורגל עד גיל 19 בשנת  ושנה לאחר מכן בגביע העולם בכדורגל עד גיל 20.

ב-31 באוגוסט 2015 הודיע מאנדיץ' כי הוא יעבור לייצג את מונטנגרו. מספר ימים לאחר מכן, הוא ערך את הופעת הבכורה שלו בנבחרת מונטנגרו במשחק נגד .

## קישורים חיצוניים

קטגוריה:כדורגלנים מונטנגרים
קטגוריה:חלוצי כדורגל מונטנגרים
קטגוריה:כדורגלני צ'וקריצ'קי
קטגוריה:כדורגלני זרינסקי מוסטאר
קטגוריה:כדורגלני נבחרת מונטנגרו
קטגוריה:ספורטאים מונטנגרים בסרביה
קטגוריה:ספורטאים זרים בנורווגיה
קטגוריה:ספורטאים זרים בבוסניה והרצגובינה
קטגוריה:ספורטאים זרים בסלובניה
קטגוריה:ספורטאים זרים בבחריין
קטגוריה:ספורטאים זרים בסין
קטגוריה:מונטנגרים שנולדו ב-1995
בית הכנסת יגיע כפיים (ירושלים)

**בית הכנסת יגיע כפיים** הוא בית כנסת בנוסח ספרדי-ירושלמי שנבנה בשנת 1912 בשכונת יגיע כפיים, רחוב מיכל פינס 18 בירושלים.

## תולדות בית הכנסת
בשנת 1900 נוסדה בירושלים אגודת בעלי מלאכה בשם "יגיע כפיים" במטרה להיטיב את תנאיי החיים של היהודית המתפרנסים מיגיע כפיהם.

בשנת 1908 החליטו אנשי האגודה לייסד שכונת מגורים שתיועד כולה לבעלי המלאכה, בה הם יוכלו להתגורר בתנאי שכירות הוגנים. השכונה נבנתה על מגרש בן 30,000 אמה, שנרכש על ידי ישראל מרדכי טננבוים, בין השכונות זיכרון משה, אחווה וכרם. אבן הפינה לבניין בית הכנסת הונחה בשנת 1912. אחד האנשים שפעל להקמת בית הכנסת בשלב זה היה ראש ועד השכונה פייבל טוקטלי-מצב, ששימש גם ראש ועד שכונת יגיע כפיים. בית הכנסת ובתי השכונה נבנו על ידי הקבלן הירושלמי דוד שלמה קרשינסקי. ארגון "ועד הפקידים והאמרכלים" העניק למשתכנים הלוואות נדיבות. כבר בראשית הבנייה הוחלט שרחובות השכונה יקראו על שם חכמי ישראל שהתפרנסו מיגיע כפיהם כמו האמורא הארץ ישראלי רבי יצחק נפחא והתנא רבי יוחנן הסנדלר, כמו גם על שם ועד הפקידים והאמרכלים (רחוב האמרכלים).

תחילה נבנה בית כנסת הקטן וצנוע, בן קומה אחת, ששימש רק את תושבי הסביבה, אך מאחר שהיה ממוקם על הגבול עם שכונת אחווה, התחילו להגיע אליו גם תושבו שכונת אחווה. משנוצר הצורך להרחיב את מבנה בית הכנסת, החליטו ראשי ועד השכונה, בשנת 1913, לערוך מגבית מיוחדת עבור הרחבתו, הן בארץ והן מחוצה לה.

התרומה התקבלה בסופו של דבר מתושב השכונה הרב מיכאל בן דוד ביניא ,(ביניאשוילי) שהשתייך לקהילה הגורג'ית (כך כונו יהודי גאורגיה שהיו בירושלים) בשנת 1914, בית הכנסת הורחב ונבנתה בו קומה נוספת. בחדר המבוא לעזרת הגברים, על הקיר החיצוני המקורי של בית הכנסת, קבועה אבן זיכרון לתרומתו. בתקופת המנדט, היה זה בית הכנסת הספרדי המרכזי של השכונות יגיע כפיים, אחוה וזיכרון משה.

בית הכנסת היה פעיל ברציפות עד שנת 2015 אז נסגר לצורך ביצוע שיפוצים נרחבים. בשנת 2015, יצא רבו של בית הכנסת, ר' דוד שלם, בקריאה לתורמים לסייע בגיוס הכספים הדרושים לשיפוצו. בית הכנסת נפתח מחדש לאחר שיפוצו בשנת 2017.

## הערות שוליים

יגיע כפיים (ירושלים)
יגיע כפיים (ירושלים)
ברכה יפה

**ברכה יָפֶה** (באנגלית: **Bracha Jaffe**; נולדה ב-1988) היא זמרת יהודיה-חרדית אמריקאית.

## ביוגרפיה
יפה נולדה וגדלה בברוקלין, ניו יורק במשפחת חזנים. היא החלה לנגן בפסנתר בגיל שש, כאשר אמה מלווה אותה באקורדיאון ואביה בחצוצרה. בגיל 11 החלה ללמוד שיעורי פיתוח קול, מה שהיה חריג עבור ילדה בחברה בה גדלה. מאוחר יותר היא עברה אודישן למקהלת קולות הנוער של מלכי גינגר. בתיכון, היא לימדה פסנתר והעבירה שיעורים בפיתוח קול.

לעזר מציון התוודאה במהלך התיכון במחנה קיץ בו ניגנה בפסנתר לחניכים חולים במחנה, בהמשך התנדבה בעזר מציון כאחות גדולה במהלך השנה. חוויה זו דחפה אותה להיות אחות אונקולוגית. היא החלה ללמוד בבית הספר לאחיות ברגע שסיימה לימודי הסמינר ועבדה בבית החולים לנוקס היל ביחידה האונקולוגית. ב-2012 הופיעה בקונצרט לנשים בלבד בניו יורק עבור "עזר מציון".

בהתאם לפסיקת ההלכה האורתודוקסית, יפה שרה רק עם להקה שכולה נשים ומנגנת רק לקהל של נשים בלבד. גם חשבונות המדיה החברתית שלה זמינים לנשים בלבד.

יפה החלה להופיע באירועים בעיר ניו יורק לנשים בלבד. היא הופיעה בקונצרטים ברחבי ארצות הברית ואירופה וכן שפטה בתחרות שירה חרדית.

ב-2022 הופיעה בבנייני האומה בירושלים בקונצרט של "עזר מציון".בנוסף היא מופיעה עבור ארגונים שונים כגון בוני עולם, זיכרון שלמה, דרור ועוד. היא שרה בשיתופי פעולה עם זמרות חרדיות אחרות, אמריקאיות וישראליות, ביניהן דבורה שוורץ,חיה כוגן וריקה רזאל.

בסוף 2022 החלו להימכר כרטיסים לקונצרט של יפה יחד עם חיה כוגן, בלונדון עבור נשים ונערות חרדיות שעתיד היה להתקיים בינואר 2023. עקב רשויות דתיות שונות שאסרו על ילדות ונערות ללכת לקונצרט, נערות רבות מכרו את כרטיסיהן וביטלו את השתתפותן באירוע. בבית הספר בית יעקב פורסמה הודעה כי הקונצרט "עלול לגרום נזק רוחני ונזק בהשקפה ולכן אין להשתתף באירוע כזה". הקונצרט לבסוף התקיים ב-15 בינואר 2023 מול 700 נשים לאחר שלא מעט נשים התעלמו מהאיסור.

## חיים אישיים
יפה גדלה בבורו פארק, ברוקלין, ניו יורק ומתגוררת שם עם בעלה וחמשת ילדיהם. בנוסף לקריירת השירה שלה היא גם אחות אונקולוגית.

## קישורים חיצוניים
* 

* 

## הערות שוליים

קטגוריה:זמרות חרדיות
קטגוריה:זמרות יהודיות אמריקאיות
תיאה לפונד

**תיאה נואליבה לפונד** (באנגלית: **Thea Noeliva LaFond**; נולדה ב-5 באפריל 1994) היא אתלטית מדומיניקה, אלופה אולימפית (פריז 2024), אלופת עולם באולם (גלאזגו 2024) וסגנית אלופת משחקי חבר העמים הבריטי (ברמינגהאם 2022) בקפיצה משולשת.

## ביוגרפיה
לפונד נולדה ברוזו שבדומיניקה.

### 2016
באולימפיאדת ריו דה ז'ניירו שנערכה באוגוסט סיימה במקום 37 בקפיצה משולשת בתוצאה של 12.82 מטר.

### 2017
באליפות העולם שנערכה באוגוסט בלונדון שבממלכה המאוחדת סיימה במקום 19 בקפיצה משולשת בתוצאה של 13.82 מטר.

### 2018
באליפות העולם באולם שנערכה במרץ בברמינגהאם שבממלכה המאוחדת סיימה במקום 17 בקפיצה משולשת בתוצאה של 13.68	מטר.

#### מדליית ארד במשחקי חבר העמים הבריטי
במשחקי חבר העמים הבריטי שנערכו באפריל בגולד קוסט שבאוסטרליה זכתה במדליית ארד בקפיצה משולשת בתוצאה של 13.92	מטר, אחרי קימברלי ויליאמס (14.64 מטר) ושניקה ריקטס (14.52 מטר), שתיהן מג'מייקה.

#### מדליית ארד באליפות אמריקה הצפונית, אמריקה המרכזית והקריביים
באליפות אמריקה הצפונית, אמריקה המרכזית והקריביים שנערכה באוגוסט בטורונטו שבקנדה זכתה במדליית ארד בקפיצה משולשת בתוצאה של 13.74 מטר, אחרי שניקה ריקטס (14.25 מטר) וטורי פרנקלין מארצות הברית (14.09 מטר).

### 2021
באולימפיאדת טוקיו שנערכה ביולי-אוגוסט סיימה במקום 12 בקפיצה משולשת בתוצאה של 12.57 מטר.

### 2022
באליפות העולם באולם שנערכה במרץ בבלגרד שבסרביה סיימה במקום רביעי בקפיצה משולשת בתוצאה של 14.53 מטר.

באליפות העולם שנערכה ביולי ביוג'ין שבאורגון, ארצות הברית, סיימה במקום חמישי בקפיצה משולשת בתוצאה של 14.56 מטר.

#### סגנית אלופת משחקי חבר העמים הבריטי
במשחקי חבר העמים הבריטי שנערכו באוגוסט בברמינגהאם זכתה במדליית כסף בקפיצה משולשת בתוצאה של 14.39 מטר, אחרי שניקה ריקטס (14.94 מטר) ולפני נעמי מצגר מאנגליה (14.37 מטר).

### 2023
באליפות העולם שנערכה באוגוסט בבודפשט שבהונגריה סיימה במקום חמישי בקפיצה משולשת בשיא דומיניקה חדש של 14.90 מטר. בשלב המוקדמות קבעה שיא דומיניקה חדש של 14.62 מטר.

### 2024
#### אלופת עולם באולם
באליפות העולם באולם שנערכה במרץ בגלאזגו שבממלכה המאוחדת זכתה במדליית זהב בקפיצה משולשת בשיא דומיניקה חדש של 15.01 מטר, לפני ליאניס פרז מקובה (14.90 מטר) ואנה פלטיירו מספרד (14.75 מטר).

#### אלופה אולימפית
באולימפיאדת פריז שנערכה באוגוסט זכתה במדליית זהב בקפיצה משולשת בשיא דומיניקה חדש של 15.02 מטר, לפני שניקה ריקטס מג'מייקה (14.87 מטר) וג'סמין מור מארצות הברית (14.67 מטר). זו הייתה המדליה האולימפית הראשונה בהיסטוריה של דומיניקה.

## שיאים אישיים
### אצטדיון
* קפיצה משולשת: 15.02 מטר (2024), **שיא דומיניקה**

### אולם
* קפיצה משולשת: 15.01 מטר (2024), **שיא דומיניקה**

## קישורים חיצוניים

קטגוריה:קופצות משולשת
קטגוריה:אלופות עולם באתלטיקה
קטגוריה:אלופות אולימפיות: קפיצה משולשת
קטגוריה:אתלטיות באולימפיאדת ריו דה ז'ניירו (2016)
קטגוריה:קופצות משולשת באולימפיאדת טוקיו (2020)
קטגוריה:קופצות משולשת באולימפיאדת פריז (2024)
קטגוריה:נושאי דגל דומיניקה באולימפיאדה
קטגוריה:דומיניקה: אישים
קטגוריה:ילידות 1994
רפורמות מונטגיו–צ'למספורד

**רפורמות מונטגיו–צ'למספורד** היו סדרת רפורמות שנועדו ליצור ממשל עצמי בהודו הבריטית. הרפורמות נקראות על שם הוגיהם, המזכיר לענייני הודו אדווין מונטגיו ומושל הודו פרדריק תסיגר, הוויקונט מצ'למספורד, שהגישו דו"ח משותף לבית הנבחרים הבריטי ב־1918 שהיה הבסיס לחוק ממשלת הודו, 1919.

## רקע
ב־20 באוגוסט 1917, במהלך מלחמת העולם הראשונה, הודיע מושל הודו תסיגר בפני בית הנבחרים הבריטי כי בכוונת ממשלת בריטניה לפעול לקראת התפתחות הדרגתית של ממשל עצמי בהודו הבריטית. הכרזה זו באה בעקבות הממשל העציי הגובר של מושבות האימפריה הבריטית בהלבנות, לצד הסתמכותה הגדולה של האימפריה על צבא הודו הבריטית והודו במהלך המלחמה ו שתבעה ממשל מקומי.

חלק חשוב בניסוח הרפורמות נעשה על ידי , שהציע לכונן מערכת דיארכית בין הממשל המרכזי, שהלך והתחזק עד אז לבין ממשלות המחוזות. לא כל הצעותיו באו לידי ביטוי בנוסח הסופי של ההצעה.

הקונגרס הלאומי ההודי החרים בפועל את המועצות והגופים המחוקקים שהוקמו על ידי הרפורמות, דבר שהגביל את השפעתם הממשית.

## הרפורמות
הרפורמות יצרו לראשונה ממשל עצמי בהודו הבריטית, שכונה דיארכיה. הנושאים השונים חולקו, כאשר מושל המחוז מנהל חלק מהנושאים באופן ישיר ובנושאים אחרים קובלו החלטות בפועל בידי ממשלה שנבחרה במועצה המחוקקת המחוזית שבוצעו באופן רשמי בשם המושל.

במקביל הוגדלו המועצות המחוקקות במחוזות השונים, ונקבע כי יהא בהן רוב נבחר. לעומת זאת, הממשל המרכזי נותר בעיקרו בידי מושל הודו. המועצה המחוקקת האימפריאלית הפכה לבית מחוקקים דו-ביתי, כשמועצת המדינה היא הבית העליון והאספה המחוקקת המרכזית כבית תחתון.

## קישורים חיצוניים
* 

## הערות שוליים

קטגוריה:הודו הבריטית
פלנטיר טכנולוגיות

**פלנטיר טכנולוגיות** (באנגלית: **Palantir Technologies Inc**) היא חברה ציבורית אמריקאית המתמחה בתוכנות לניתוח ביג דאטה.

החברה נוסדה על ידי פיטר טיל, ניית'ן גטינגס, ג'ו לונסדייל, סטיבן כהן ואלכס קארפ בשנת 2003. שמה נגזר מ"שר הטבעות", שבו פלנטיר הוא חפץ אגדי מהלגנדריום (היקום הדמיוני) של טולקין, פירוש המילה **פלנטיר**, היא "אבן רואי" או "הצופה למרחק". החברה הונפקה בשנת 2020 בהנפקה ישירה לציבור (DPO). 

המטה של פלנטיר נמצא בדנוור שבקולורדו, ויש לה משרדים במספר מדינות בהן ארצות הברית, קנדה, צרפת, גרמניה וישראל. מנכ"ל החברה הוא אלכס קארפ.

החברה עובדת עם סוכנויות המודיעין האמריקאיות, כמו CIA (שהיה גם משקיע מוקדם בחברה), FBI, NSA וגם עם הכוחות המזוינים של ארצות הברית, ועם הכוחות המזוינים של אוקראינה במלחמה מול רוסיה וצבאות וגופים נוספים. המוצר המרכזי של החברה מאפשר ללקוחות לנתח כמויות אדירות של מידע ממקורות שונים, להגיע למסקנות ולזהות קשרים. פלנטיר התפרסמה, בין השאר, במהלך המלחמה באפגניסטן, כשלפי דיווחים היא סייעה בתפיסתו של אוסאמה בן לאדן.

בינואר 2024 פורסם כי פלנטיר תשתף פעולה עם צה"ל בתחום הבינה המלאכותית.

## מוצרים

#### פלנטיר גות'האם (Palantir Gotham)
"פלנטיר גות'האם" היא הפתרון הממשלתי/ביטחוני של החברה לכרייה וניתוח נתונים והפקת תובנות. זוהי תוצאה של עבודה ארוכת השנים של פלנטיר עם קהילת המודיעין של ארצות הברית.

#### פלנטיר מטרופוליס (Palantir Metropolis)
"פלנטיר מטרופוליס" (שנודעה בעבר בשם "Palantir Finance") הייתה תוכנה לשילוב נתונים, ניהול מידע וניתוח כמותי. התוכנה מתחברת למערכי נתונים מסחריים, קנייניים וציבוריים ומגלה מגמות, מערכות יחסים וחריגות, כולל ניתוח חיזוי. משמשת בעיקר קרנות גידור, בנקים, חברות פיננסיות לארגון וניתוח נתונים.

#### פלנטיר אפולו (Palantir Apollo)
"פלנטיר אפולו" היא מערכת אספקה רציפה (CD) המנהלת ופורסת את המוצרים "Palantir Gotham and Foundry". אפולו נבנתה מתוך הצורך של לקוחות להשתמש במספר פלטפורמות ענן ציבוריות ופרטיות כחלק מהתשתית שלהם. אפולו מתזמנת עדכונים לתצורות ותוכנות בפלטפורמות Foundry ו-Gotham באמצעות ארכיטקטורת מיקרו שירותים ומאפשר לפלנטיר לספק תוכנה כשירות (SaaS) במקום לפעול כחברת ייעוץ.

#### פלנטיר פאונדרי (Palantir Foundry)
משלב את האלמנטים הסמנטיים, הקינטיים והדינמיים של החברה ועוזר לצוותים לייצר הרמוניה של הנתונים ולהפוך את קבלת ההחלטות לאוטומטיות במצבים מורכבים.

## ביקורת
אחת הביקורות נגד פלנטיר הגיעה ב-2017 לאחר שמוצרי החברה סייעו לרשויות ההגירה האמריקאיות לאתר ולגרש מהגרים לא חוקיים בימי דונלד טראמפ, כולל הפרדה של ילדים מהוריהם. רגע לפני ההנפקה של פלנטיר ב-2020 הביע המיליארדר ג'ורג סורוס חרטה על השקעתו בפלנטיר, ומסר כי ברצונו לחסל את אחזקותיו בחברה לאור הנזקים שגורם השימוש בביג דאטה.

## קישורים חיצוניים

* 

* 
* 

## הערות שוליים

קטגוריה:חברות תוכנה אמריקאיות
קטגוריה:חברות הנסחרות בבורסה לניירות ערך בניו יורק
קטגוריה:חברות תוכנה עסקית
Nahir

**Nahir** הוא סרט קולנוע ארגנטינאי משנת 2024, מז'אנר הדרמה-בדיוני, בבימויו של הרנן גרשוני בכיכובה של ולנטינה זנרה, מוניקה אנטונופולוס, סזאר בודון, נאצ'ו גאדנו וסיימון המפ. הסרט מבוסס על המקרה של נהיר גלארזה, הנערה בת ה-19 שנידונה למאסר עולם בגין פשע החבר שלה

## הפקה
הפרויקט הושק בשנת 2020 אך נאלץ להידחות עקב מגפת הקורונה. בשנת 2021, הוא תוכנן לצאת עם מיני סדרה שתופץ ב-HBO MAX במרץ 2022, אך הפרויקט בוטל, מה שהוביל לפיתוח הסרט. הרנן גרשוני החל לצלם את נהיר בשנת 2023 בחודשים יוני ויולי. בזמן שהסרט צולם, שותף טיזר של כ-58 שניות דרך חשבון האינסטגרם הרשמי של אמזון פריים, והציג את השחקנית שתגלם את נהיר. גלרזה, זה היה ולנטינה זנרה משחקת את נהיר. הצילומים התרחשו בבואנוס איירס - הבירה הפדרלית, אולם הצוות נאלץ ליצור תפאורות כדי לשחזר את המקומות שבהם התרחשו האירועים האמיתיים, מכיוון שלא ניתן היה לצלם את הסרט ב-Gualeguaychú (העיר שבה התרחשו האירועים) מכיוון שהיה זעם עז על חלקם של השכנים בפרויקט שהתבצע, רואים בו "חוסר כבוד". הצילומים הסתיימו ביולי2023 בשעה 3:00 לפנות בוקר (-UTC). בינואר 2024 הוצגה הכרזה הרשמית של הסרט דרך הרשתות והתקשורת.

## מחלוקות
משתמשים התווכחו על הסרט ועל האירוע האמיתי שהעניק לו השראה. במונחים כלליים, עם יותר מ-1,600 תגובות, ההחלטה המסוכנת של השחקנית ולנטינה זנרה בקבלת תפקיד הצעירה מאנטר ריוס הודגשה בפוסטים שונים, בעוד שאחרות התמקדובכל הפשעים שביצעו גברים ושלא בוצעו. החוצה ספרות. הפרויקט מצא סירוב עז להירשם בגואלגואיצ'ו בדיוק בגלל הדחייה שנגרמה בקרב תושביו על ידי הפשע הנורא של פסטוריצו, שמת לאחר שנורה פעמיים בידיו של גלארזה.

## הקרנת בכורה
הסרט יוקרן בבכורה בבתי הקולנוע בארגנטינה בסוף מרץ 2024 ויגיע לכל הפלטפורמות ברחבי העולם יומיים לאחר הבכורה הרשמית.

## ליהוק
* ולנטינה סנרה בתפקיד נהיר גלארזה, סטודנטית שנה ראשונה למשפטים באוניברסיטת קונספסיון דל אורוגוואי, שהורשעה ברצח בן זוגה, פרננדו פסטוריצו, והפכה לאישה הצעירה ביותר שנידונה למאסר עולם בארגנטינה. - סיימון המפה בתפקיד פרננדו פסטוריצו, החבר של נהיר שנרצח בשעות המוקדמות של ה-29 בדצמבר 2017 על ידי ירי פעמיים בנשק חם.
* César Bordón בתפקיד מרסלו גלארזה, קצין משטרה מחוז ואביו של נהיר.
* מוניקה אנטונופולוס בתפקיד ימינה קרוה, אמו של נהיר.
* מוניקה אנטונופולוס בתפקיד ימינה קרוה, אמו של נהיר.

## קישורים חיצוניים

## הערות שוליים

קטגוריה:סרטי מדע בדיוני
קטגוריה:סרטים ארגנטינאיים
קטגוריה:סרטים בספרדית
אוניות מחופות שריון מסדרת ויקטוריה

**אוניות מחופות שריון מסדרת ויקטוריה** (או **סדרת סנס פרייל**) של הצי המלכותי משנות ה-80 של המאה ה-19 הייתה הסדרה הראשונה של אונייה מחופת שריון (מתוארת לפעמים כאוניית מערכה) שהשתמשה במנועי קיטור תלת דרגתיים, כאשר סדרות קודמות השתמשו במנועים מורכבים.

היו רק שתי אוניות בסדרה זו. האונייה הראשונה בסדרה, אה"מ ויקטוריה, טבעה בהתנגשות מקרית עם אוניית מערכה נוספת של הצי המלכותי, אה"מ קאמפרדאון בים התיכון עם אובדן של מחצית מצוותה. אוניית האחות שלה, אה"מ סנס פרייל, שרדה עד שנגרטה באפריל 1907.

## תכנון
ימין|ממוזער|תרשים של האוניות מסדרת ויקטוריה
סדרה זו נועדה להיות גרסה משופרת של אה"מ קונקרור, ונקראה במקור סדרת אוניות קונקרור החדשות.

### חימוש
ימין|ממוזער|תותח BL 16.25 אינץ' במצב טעינה בצריח
הכוונה המקורית הייתה להתאים תותחי 13.5 אינץ' (343 מ"מ), במשקל 67 טון, במקום תותחי ה-12 אינץ' (305 מ"מ) של אה"מ קונקרור בצריח הקדמי הבודד, אך מאוחר יותר במהלך התכנון הוחלט להגדיל אותם ולהשתמש בתותחי ה-16.25 אינץ' (413 מ"מ), במשקל 110 טון. תותחים דומים סופקו על ידי היצרן, Sir W. G. Armstrong, Whitworth & Co., Ltd., לצי המלכותי האיטלקי והותקנו בסדרת אנדריאה דוריה והפגז במשקל 1,800 פאונד (816 ק"ג) יכול היה לחדור לכל עובי שריון שהיה קיים באותו זמן. בתקופה שבה העליונות הימית של הים התיכון נתפסה כחלק מכריע מהמדיניות הבריטית, סדרת ויקטוריה נועדה לשירות כחלק מצי הים התיכון הבריטי. אותו דגם של תותח הותקן באה"מ בנבואו האונייה האחרונה מסדרת אדמירל, שהיה לה דוגמה יחידה בכל אחת משתי הברבטות שלה במקום זוגות של תותחי 13.5 אינץ’ (343 מ”מ), והייתה ספינת המלחמה הבריטית היחידה שנשאה אותם.

התותח לא הצליח בשירות מכיוון שלקח ארבע או חמש דקות לטעון ולירות. לקנים היו תוחלת חיים של 75 פגזים בלבד והלוע נטה לצנוח.

הצריח האחורי הכיל תותח 10 אינץ' (254 מ"מ) קטן יותר בעיצוב דומה, במשקל 26 טונות.

### יכולות שייט
שמאל|ממוזער|אה"מ סנס פרייל
סדרה זו הייתה אחת מהאחרונות בתקופה זו עם בולט נמוך מאוד, בערך 10 רגל (3 מטר). הדבר נעשה כדי לצמצם את שטח המטרה בקרב ימי, אך השפיע לרעה על יכולת השייט, והיה גורם חשוב בטביעת ויקטוריה תוך חמש עשרה דקות לאחר ההתנגשות, שכן הוא אפשר למים להגיע במהירות ליציאות צריח התותחים.

### הנעה
החידוש המוצלח ביותר של הסדרה היה הכנסת מנועי קיטור תלת דרגתיים לאוניות מערכה של הצי המלכותי. מנועים אלו פותחו כתוצאה מהחדרת פלדה לייצור דוודים, אשר בתורה הובילה ללחצי קיטור גבוהים יותר. הצי המלכותי ניסה אותם במקור בהצלחה רבה בסירת התותחים נושאת הטורפדו אה"מ ראטלסנייק. היתרון העיקרי היה היעילות המשופרת של המנוע, משמעה תפוסה מופחתת מכיוון שהיה צורך בפחות פחם. בניסויים, אה"מ ת'אנדרר, שהופעלה מחדש עם מנועי קיטור תלת דרגתיים בשנים 1889–1891, הראתה שצריכת הפחם ב-80% הספק ירדה בחצי.

## אוניות הסדרה

## קישורים חיצוניים

קטגוריה:אוניות מערכה בריטיות
קטגוריה:סדרות של אוניות מערכה
האמיש קר

**האמיש קר** (באנגלית: **Hamish Kerr**; נולד ב-17 באוגוסט 1996) הוא אתלט ניו זילנדי, אלוף אולימפי (פריז 2024), אלוף העולם (טוקיו 2025) אלוף עולם באולם (גלאזגו 2024) ואלוף חבר העמים הבריטי (ברמינגהאם 2022) בקפיצה לגובה.

## ביוגרפיה
קר נולד בדנידין שבניו זילנד.

### 2019
באליפות העולם שנערכה באוקטובר בדוחה שבקטר סיים במקום 22 בקפיצה לגובה בתוצאה של 2.22 מטר.

### 2021
באולימפיאדת טוקיו שנערכה ביולי-אוגוסט סיים במקום עשירי בקפיצה לגובה בתוצאה של 2.30 מטר.

### 2022
#### מדליית ארד באליפות עולם באולם
באליפות העולם באולם שנערכה במרץ בבלגרד שבסרביה זכה במדליית ארד בקפיצה לגובה בתוצאה של 2.31 מטר, יחד עם ג'אנמרקו טאמברי מאיטליה, ואחרי וו סאנג-הייוק מקוריאה הדרומית (2.34 מטר) ולואיק גאש משווייץ (2.31 מטר).

באליפות העולם שנערכה ביולי ביוג'ין שבאורגון, ארצות הברית, סיים במקום 14 בקפיצה לגובה בתוצאה של 2.25 מטר.

#### אלוף חבר העמים הבריטי
במשחקי חבר העמים הבריטי שנערכו באוגוסט בברמינגהאם שבממלכה המאוחדת זכה במדליית זהב בקפיצה לגובה בתוצאה של 2.25 מטר.

### 2023
באליפות העולם שנערכה באוגוסט בבודפשט שבהונגריה סיים במקום 19 בקפיצה לגובה בתוצאה של 2.22 מטר.

### 2024
#### אלוף עולם באולם
באליפות העולם באולם שנערכה במרץ בגלאזגו שבממלכה המאוחדת זכה במדליית זהב בקפיצה לגובה בשיא אוקיאניה חדש של 2.36 מטר, לפני שלבי מקיואן מארצות הברית (2.28 מטר) ו-וו סאנג-הייוק (2.28 מטר).

#### אלוף אולימפי
באולימפיאדת פריז שנערכה באוגוסט זכה במדליית זהב בקפיצה לגובה בתוצאה של 2.36 מטר, לפני שלבי מקיואן (2.36 מטר) ומועתז עיסא ברשם מקטר (2.34 מטר).

### 2025
#### סגן אלוף עולם באולם
באליפות העולם באולם שנערכה בנאנג'ינג שברפובליקה העממית של סין במרץ זכה במדליית כסף בקפיצה לגובה בתוצאה של 2.28 מטר, אחרי וו סאנג-הייוק (2.31 מטר) ולפני ריימונד ריצ'רדס מג'מייקה (2.28 מטר).

#### אלוף העולם

באליפות העולם שנערכה בטוקיו שביפן בספטמבר זכה במדליית זהב בקפיצה לגובה בתוצאה של 2.36 מטר, לפני וו סאנג-הייוק (2.34 מטר) ולפני יאן סטפלה מצ'כיה (2.31 מטר).

## שיאים אישיים
### אצטדיון
* קפיצה לגובה: 2.36 מטר (2024), **שיא ניו זילנד**

### אולם
* קפיצה לגובה: 2.36 מטר (2024), **שיא אוקיאניה**

## קישורים חיצוניים

קטגוריה:קופצים לגובה
קטגוריה:אתלטים ניו זילנדים
קטגוריה:קופצים לגובה באולימפיאדת טוקיו (2020)
קטגוריה:אתלטים באולימפיאדת פריז (2024)
קטגוריה:אלופים אולימפיים מניו זילנד
קטגוריה:אלופים אולימפיים: קפיצה לגובה (גברים)
קטגוריה:ניו זילנדים שנולדו ב-1996
חיתוך ז'וליין

[ממוזער| חיתוך ז'וליין של [צנון וגזר]]
[שמאל|ממוזער| חיתוך ז'וליין של [בצל סגול לסביצ'ה פרואני]]
ממוזער|ז'וליין סלרי
**חיתוך ז'וליין** או **חיתוך צרפתי** (בצרפתית: **Julienne**) הוא חיתוך סכין קולינרי שבו חותכים את פריט המזון לרצועות דקות ארוכות, בדומה לגפרורים.

## מאפיינים

פריטים נפוצים שיש לחתוך הם גזר, סלרי לרמולד, תפוחי אדמה עבור טוגנים ז'וליין, או מלפפונים עבור ננמיון  שהוא מנת פסטה קוריאנית .

חיתוך קצוות הירק והשוליים לארבעה דפנות ישרות מקל על יצירת חתך אחיד. גודל וצורה אחידים מבטיחים שכל פלח חתוך כזה מתבשל בצורה אחידה ובאותו קצב. המידה לז'וליין היא 3 מ"מ × 3 מ"מ × 40 מ"מ–50 מ"מ. לאחר חיתוך הז'וליין, הפיכת הגפרורים האלה ב-90 מעלות וחיתוך קוביות דקות נקבל ברונואז (3 מ"מ × 3 מ"מ × 3 מ"מ).

השימוש הראשון הידוע במונח הזה (חיתוך ז'וליין) בדפוס הוא בספר  של פרנסואה מאסיאלו (מהדורת 1722). מקור המונח אינו ברור.

## לקריאה נוספת
* מנדולינה (חיתוך)

## קישורים חיצוניים

## הערות שוליים

קטגוריה:שיטות בישול
ז'וליין
שלבי מקיואן

**שלבי מקיואן** (באנגלית: **Shelby McEwen**; נולד ב-6 באפריל 1996) הוא אתלט אמריקאי, סגן אלוף עולם באולם (גלאזגו 2024) בקפיצה לגובה.

## ביוגרפיה
מקיואן נולד באבוויל שבמיסיסיפי, ארצות הברית.

### 2019
באליפות העולם שנערכה באוקטובר בדוחה שבקטר סיים במקום 13 בקפיצה לגובה בתוצאה של 2.26 מטר.

### 2021
באולימפיאדת טוקיו שנערכה ביולי-אוגוסט סיים במקום 12 בקפיצה לגובה בתוצאה של 2.27 מטר.

### 2022
באליפות העולם שנערכה ביולי ביוג'ין שבאורגון, ארצות הברית, סיים במקום חמישי בקפיצה לגובה בתוצאה של 2.30 מטר.

### 2023
באליפות העולם שנערכה באוגוסט בבודפשט שבהונגריה סיים במקום שביעי בקפיצה לגובה בתוצאה של 2.29 מטר.

### 2024
#### סגן אלוף עולם באולם
באליפות העולם באולם שנערכה במרץ בגלאזגו שבממלכה המאוחדת זכה במדליית כסף בקפיצה לגובה בתוצאה של 2.28 מטר, אחרי האמיש קר מניו זילנד (2.36 מטר) ולפני וו סאנג-הייוק מקוריאה הדרומית (2.28 מטר).

## שיאים אישיים
### אצטדיון
* קפיצה לגובה: 2.33 מטר (2021)

### אולם
* קפיצה לגובה: 2.33 מטר (2024)

## קישורים חיצוניים

קטגוריה:אמריקאים ילידי מיסיסיפי
קטגוריה:קופצים לגובה אמריקאים
קטגוריה:קופצים לגובה באולימפיאדת טוקיו (2020)
קטגוריה:קופצים אמריקאים באולימפיאדת טוקיו (2020)
קטגוריה:מיסיסיפי: אתלטים
קטגוריה:אתלטים באולימפיאדת פריז (2024)
קטגוריה:אמריקאים שנולדו ב-1996
קטגוריה:זוכי מדליית כסף אולימפית אמריקאים: אתלטיקה
שלמור שטרוזמן

**שלמור לוי שטרוזמן** (נולדה ב-13 בינואר 1991) היא מנחת טלוויזיה, מגישה, עיתונאית, שדרנית ושחקנית ישראלית. עורכת דין בהשכלתה.

## ביוגרפיה
שטרוזמן נולדה וגדלה בנווה אביבים, ולה שני אחים. היא נקראת על שם סבה שלמה. אמה, אתי, הייתה עקרת בית ואביה, יוסי, היה ממייסדי מועדון הזמר הים-תיכוני הפלקה. למדה בתיכון אליאנס בתל אביב ושימשה מדריכה בתנועת הצופים. היא בעלת תואר במשפטים מאוניברסיטת תל אביב, אותו סיימה כמצטיינת דיקאן. בשנת 2016 החלה התמחות במשרד עורכי הדין הרצוג, פוקס, נאמן ושות', ועם סיום ההתמחות השתלבה כעורכת דין מן המניין במחלקת הליטיגציה. כמו כן סיימה לימודים ל-level 3 בלימודי יין בבית הספר הבריטי "WSET".

### קריירה מקצועית
את הקריירה שלה בתחום התקשורת החלה במהלך שירותה הצבאי כקריינית בגל"צ, ולאחר שחרורה המשיכה לערוך ולקריין מהדורות בתחנה כאזרחית עובדת צה"ל. במקביל ללימודיה האקדמיים הנחתה את התכנית "הערב בשבע" בערוץ 20 כמחליפתו של אברי גלעד.

בשנת 2018 נבחרה להגיש פינה בתוכנית "ערב טוב עם גיא פינס", ומאז היא מגישה לצידו של גיא פינס. בהמשך הגישה את התוכנית "שלמור מגלה את ישראל" בערוץ הטיולים

שטרוזמן הנחתה את פסטיבל עכו הבין-לאומי לתיאטרון אחר בשנים 2021–2023, את מצעד הגאווה בתל אביב ב-2022 ואת תצוגות האופנה השנתיות של מכללת שנקר בשנים 2021–2022.

החל משנת 2024 היא מנחה את הפודקאסט "חצי הכוס המלאה", בו היא מארחת את חבריה למקצוע, ומשמשת כמגישה אורחת ברדיו תל אביב.

בשנת 2025 החלה להגיש את מגזין הפנאי "טוב שבאתם" בגלי צה"ל, לצד מירב פלדמן ואדם גבאי.

### חיים אישיים
ב-2020 הייתה שטרוזמן בזוגיות במשך שנה עם השף אסף גרניט. לאחר הפרידה מגרניט ניהלה מערכת יחסים קצרה עם השף יובל בן נריה, ואחריה הייתה בזוגיות עם מפיק הקולנוע דייוויד ליטבק במשך שנה וחצי.

בדצמבר 2024 נישאה לאיש העסקים עוז לוי. השניים התארסו שלושה חודשים לאחר שהכירו. במרץ 2026 נולד בנם.

## קישורים חיצוניים

* 
* 
* 

## הערות שוליים

קטגוריה:בוגרי תיכון אליאנס (תל אביב)
קטגוריה:מנחות טלוויזיה ישראליות
קטגוריה:שדרניות רדיו וטלוויזיה
קטגוריה:שחקניות קולנוע וטלוויזיה ישראליות
קטגוריה:עורכות דין ישראליות
קטגוריה:בוגרות תנועת הצופים בישראל
קטגוריה:מתחרי מאסטר שף (ישראל) V.I.P
קטגוריה:ישראליות שנולדו ב-1991
בריברצטאם

**בריברצטאם** (באנגלית: **Brivaracetam**) היא תרופה אנטי-אפילפטית. בריברצטאם נמכר תחת שם המותג Briviact, והוא אנלוג מבני של levetiracetam, נגזרת של רצטאם עם תכונות נוגדות פרכוסים, אנטי אפילפטיות.

בריברצטאם מפחית פעילות חשמלית חריגה במוח, ומשמש לשליטה בהתקפים חלקיים (התקפים הכוללים רק חלק אחד של המוח).

בריברצטאם מאושר על ידי ה-FDA כתוספת לטיפול הניתן עבור פרכוסים חלקיים לחולי אפילפסיה מגיל 16 ומעלה. האישור מתבסס על שלושה מחקרים קליניים שהשוו מעל ל-1,500 חולים, המחקרים מצאו כי תוספת של בריברצטאם לטיפול הניתן, הפחית את תדירות ההתקפים.

## שימוש רפואי
בריברצטאם נמכר בצורת טבליות, או תמיסה, לשימוש דרך הפה או הוריד. במתן כרוני, בריברצטאם נלקח עם או בלי אוכל, באותן שעות כל יום.
* במקרה של טבלית לטווח ארוך, יש לבלוע את הטבליות שלמות; אין לפצל, לקרוס או לטחון אותם, כי הדבר עלול לקצר את משך הפעילות.
* במקרה של תמיסה, יש להשתמש בכף או כוס שבאו עם התרופה או להשתמש בכף שנעשתה במיוחד למדידת תרופות. אין להשתמש בכף ביתית למדידת המנה.

ניתן למצוא את מדריך התרופות באתר האיגוד האמריקאי לרפואה (FDA) או באתר היצרן.

## מנגנון הפעולה
מנגנון הפעולה של בריברצטאם אינו ברור, וחושבים כי פעילותו נוגדת-הפרכוסים נובעות מהזיקה הסלקטיבית לגליקו-חלבון 2A (SV2A) המצוי בשלפוחית סינפטית של המוח. הגליקופרוטאין SV2A הוא גן המקודד לחלבון ומעורב בהעברת אותות סינפטיות.

## תופעות לוואי
בריברצטאם עשוי לגרום לתופעות לוואי, כגון: הרדמה, בחילה, עייפות קיצונית או חוסר אנרגיה, הקאה, חוסר קואורדינציה, איבוד שיווי משקל, עצירות, ועצבנות.

## לקריאה נוספת
https://reference.medscape.com/drug/briviact-brivaracetam-1000083

## קישורים חיצוניים

*Brivaracetam (Briviact)
*Brivaracetam

## הערות שוליים

קטגוריה:משככי כאבים
קטגוריה:מדכאי דלקת שאינם סטרואידים
קטגוריה:תרופות לפי א'-ב'
קטגוריה:רשימת התרופות החיוניות של ארגון הבריאות העולמי
גריל מונגולי

210px|ממוזער|וו ז'אונן, יוצר הגריל המונגולי, 2012
**גריל מונגולי** או **ברביקיו מונגולי** (בשפות סיניות: **蒙古烤肉**; בפין-יין: **Měnggǔ kǎoròu**; בוייד-ג'יילס: **Mêng²-ku³ K'ao³-jou⁴**) הוא מאכל מוקפץ שפותח בטייוואן במהלך שנות ה-50. על אף שמו, המנה אינה מונגולית וקשורה רק למנגל באופן רופף.

## מקור
גריל מונגולי נוצר על ידי הקומיקאי והמסעדן הטיוואני וו ז'אונן. וו, יליד בייג'ינג, נמלט לטייוואן לאחר פרוץ מלחמת האזרחים הסינית, ופתח דוכן אוכל רחוב בטייפה בשנת 1951. בעוד שבתחילה ביקש לקרוא למנה "ברביקיו של בייג'ינג", בשל רגישות פוליטית הקשורה לעיר אשר הוגדרה באותה התקופה כבירת הרפובליקה העממית של סין, נבחר השם "גריל מונגולי" למרות היעדר הקשר למונגוליה.

דוכן האוכל של וו משך קהל לקוחות רחב שכלל דיפלומטים ואנשי עסקים עשירים אף על פי שהגיש מנות זולות יחסית ולא מתוחכמת. עם זאת, הדוכן נהרס מאוחר יותר על ידי הצפה שמקורה בטייפון שבמהלכו וו כמעט טבע. מאוחר יותר הוא הצליח לפתח קריירה מצליחה מאוד כקומיקאי ועזב את עסקי המסעדנות. חקיינים רבים הופיעו כדי לנצל את הפופולריות של המנות שיצר, כולל ג'ינגיס חאן, ארמון טאנג, חאן גדול וחאן שמימי. המנות הוצגו מאוחר יותר בהצלחה גם מחוץ לטייוואן.

## הכנה
[ממוזער| 300px|הגריל המונגולי של BD ב[אולן בטור, מונגוליה]]
בדרך כלל, הסועדים בוחרים מגוון של חומרי גלם מתצוגה של בשר פרוס (כגון בשר בקר, חזיר, כבש, הודו, עוף ושרימפס) וכן ירקות (כגון כרוב, טופו, בצל, ברוקולי ופטריות). קערת המרכיבים מועברת לשף שמוסיף לאחר מכן את הרוטב לבחירת הסועד ומועבר לגריל.

הצורה המעגלית של הגריל מאפשרת לשני טבחים או יותר לבשל מזון בו זמנית ובמהירות, והאוכל בדרך כלל מוכן כשהגריל מסתובב. ניתן להוסיף שמן או מים בזמן שהמרכיבים מוקפצים ברציפות על האש הגבוהה כאשר פריטי המזון נותרים שלמים.

חלק מהרשתות האמריקאיות מניחות את האוכל על חלקים שונים של הגריל העגול המופרדים על ידי מעצב טריזים מיוחד. כל מנה עוברת בתורה, כשהמפעיל מסתובב בחלקו החיצוני של הגריל והופך את האוכל של כל אחד ברצף.

בסיום הבישול, כל מנה מוכנה נגרפת לקערה ומועברת לסועד. מסעדות גריל מונגוליות רבות עוקבות אחר פורמט של מזנון אכול כפי יכולתך, המאפשר ביקורים מרובים בגריל.

## לקריאה נוספת
* אסאדו
* Bulgogi, מנת גריל קוריאנית פופולרית מוקפצת
* דזינגיסוקאן, מנת גריל יפנית פופולרית מוקפצת
* חורחוג, מאכל מונגולי המכונה "ברביקיו מונגולי"
* BBQ קוריאני מתייחס למגוון מנות גריל במטבח הקוריאני
* רשימה של המצאות ותגליות טייוואניות
* סאג', מחבת פסים קמורה המשמשת במרכז, דרום ומערב אסיה, מזרח ודרום אירופה והאיים הקריביים לבישול לחם ובשר
* המטבח הטייוואני
* טפניאקי, סגנון בישול יפני דומה

## קישורים חיצוניים

## הערות שוליים

קטגוריה:שיטות בישול
קטגוריה:המטבח הטאיוואני
אמיר בדראן

**אמיר בדראן** (נולד ב-1972) הוא חבר מועצת עיריית תל אביב-יפו מאז שנת 2016, בסיעות כולנו העיר, אנחנו העיר ועיר לכולנו. עורך דין במקצועו, יו"ר סניף חד"ש יפו, בספטמבר 2023 הכריז על מועמדותו לראשות עיריית ת"א-יפו במסגרת הבחירות המקומיות כחלק מרשימת "כולנו העיר", אך הסיר את מועמדותו ימים ספורים טרם מועד הבחירות.

## פעילות ציבורית
בדראן החל לכהן במועצת עיריית תל אביב יפו בשנת 2016, במסגרת הסכם רוטציה ברשימת עיר לכולנו והיה חבר בוועדת המשנה לתכנון ובנייה. בשנת 2018 נבחר לקנדציה מלאה במועצה במסגרת רשימת אנחנו העיר ולקח חלק בוועדה לענייני יפו ובוועדה לרישוי עסקים. במסגרת פעילותו במועצה העביר בתגובה לחוק הלאום חקיקת עזר עירונית המעגנת את חובת העירייה לפרסום שילוט דו לשוני, בשפות העברית והערבית, בכל רחבי העיר, התנגד למינוי נציג הליכוד החשוד בפלילים ארנון גלעדי כנציג העירייה בוועדה בין-עירונית לתוכנית המתאר לנתב"ג.

בדראן פעיל במסגרת מאבקי הדיור של האוכלוסייה הערבית ביפו, נגד פינוי תושבים מבתיהם ולקידום הסדרה של זכויותיהם בקרקע. במהלך כהונתו הראשונה במועצה הוביל פרויקט דיור בשכונת עג'מי–ג'בלייה, פרויקט התחדשות עירונית ראשון מסוגו עבור ערביי יפו, שהוסיף כ-200 דירות חדשות ושיפר את תנאיהן של כ-100 קיימות. בשנת 2021 הושלם מהלך אותו קידם במשך שנים ארוכות במסדרונות העירייה, הפיכת הבית הירוק ביפו לפרויקט דיור בר השגה, שבו יהנו תושבי המקום מעדיפות בהגרלה לשכירות ארוכת טווח. באפריל 2022 עתר ביחד עם שולה קשת וחברי אנחנו העיר, באמצעות האגודה לזכויות האזרח, בדרישה לפנות את התחנה המרכזית החדשה עד סוף שנת 2023. בעקבות הגשת העתירה חתמו משרד התחבורה ועיריית תל אביב-יפו על הסכם עקרונות שבמסגרתו עד לשנת 2023 תפונה 50% מהתחבורה הציבורית בתחנה המרכזית החדשה. כמו כן, משרד התחבורה הצהיר בדיון בבית המשפט כי הוא מקדם בוועדה לתשתיות לאומיות תוכנית לפינוי התחנה עד 2026.

לקח חלק במסגרת המחאה נגד הרפורמה המשפטית, יזם והוביל הפגנות מחאה משותפות ליהודים וערבים בכיכר השעון ביפו כחלק מהגוש נגד הכיבוש.

בספטמבר 2023 הכריז על מועמדותו לראשות עיריית תל אביב, אולם לבסוף הסיר מועמדותו ימים ספורים לפני הבחירות. הרשימה שהוביל זכתה למספר הקולות הרב ביותר לרשימה שמונהגת על ידי ערבי תושב יפו בהיסטוריה של הבחירות המוניציפליות בתל אביב יפו.
באוקטובר 2023 הוביל יוזמה להקמת משמר יהודי - ערבי ביפו לשמירת השותפות בעיר המעורבת בימי המלחמה.

## הערות שוליים

קטגוריה:חברי מועצת העיר תל אביב-יפו
קטגוריה:מתמודדים בבחירות לרשויות המקומיות בישראל
קטגוריה:עורכי דין ישראלים
קטגוריה:פעילי חד"ש
קטגוריה:ישראלים שנולדו ב-1972
שוטה הכפר

**שוטה הכפר** (באנגלית: **Village idiot**) הוא מושג המתייחס לאדם הידוע בפי המקומיים בבורותו או בטיפשותו. ביטוי מזלזל זה יכול להתייחס גם לסטריאוטיפ של אדם נכה נפשית. הכינוי משמש גם להשתקת גישתם של יחידים, הנחשבים נאיביים ונוקטים באופטימיות לא מציאותית.

בתרבויות שונות יש טיפוסים עממיים המגלמים את תפקיד שוטה הכפר, כמו: הרשל'ה, ג'וחא, פקאלה ואחרים. אידיוט כפרי לא חייב לבוא מכפר. אפילו תמהונים מעיר מכונים לפעמים אידיוטים כפריים.

דמות שוטה הכפר קיבלה ייצוג בשירה, במוזיקה ובספרות. כך השיר של יואב כהן "שוטה הכפר" וכך שירו של ולדימיר ויסוצקי בתרגומו לעברית של יהונתן גפן. שוטה הכפר זוכה להופיע גם בסרטים, כמו: בתו של ריאן, פישר קינג ולא כל כך טיפש (Pas si bête) בכיכובו של בורביל.

## קישורים חיצוניים

* What role did a ‘village idiot’ play in the society of the time? 

## הערות שוליים

קטגוריה:סטריאוטיפים ודעות קדומות
חוק שרמן

[ממוזער| [הסנאט של ארצות הברית|סנטור ג'ון שרמן (נציג המפלגה הרפובליקנית ממדינת אוהיו), המחבר הראשי של חוק ההגבלים העסקיים של שרמן]]
**חוק ההגבלים העסקיים על-שם שרמן משנת 1890** (26 Stat. 209, 15 U.S.C. §§ 1–7) הוא חוק מתחום ההגבלים העסקיים במדינת ארצות הברית הקובע את כלל התחרות החופשית בין העוסקים במסחר. החוק הועבר בקונגרס ונקרא על שמו של הסנאטור ג'ון שרמן, מחברו הראשי.

חוק שרמן אוסר באופן כללי על 1) הסכמים אנטי-תחרותיים ו-2) התנהלות חד-צדדית המוציאה מונופול על השוק הרלוונטי או מנסה לעשות מונופול. החוק מסמיך את משרד המשפטים להגיש תביעות לקבלת צו מניעה כנגד התנהגות המפרה את החוק, ובנוסף מסמיך גורמים פרטיים שנפגעו מהתנהגות המפרה את החוק להגיש תביעות תלת-פיצוי, כלומר, תביעות במסגרתן התובע יכול לתבוע עד פי שלושה מגובה הנזק שנגרם בשל העוולה. עם הזמן, בתי המשפט הפדרליים פיתחו קורפוס פסיקה על פי חוק שרמן המגדיר סוגים מסוימים של התנהגות אנטי-תחרותית לבלתי חוקית כשלעצמה, ולעומתם מכפיף סוגי התנהגות אחרים לניתוח כל מקרה לגופו, במסגרתו נבחנת השאלה האם ההתנהגות מגבילה את חופש התחרות באופן בלתי סביר.

מטרת החוק היא למנוע העלאת מחירים מלאכותית על ידי הגבלת סחר או היצע. החוק מגדיר "מונופול תמים", או מונופול שהושג רק בזכות הכשרון, כמונופול חוקי, אך אוסר פעולות שמטרתן לשמר באופן מלאכותי את המעמד הזה, או עסקאות בלתי הולמות ליצירת מונופול. באופן דומה, חוק התחרות הכלכלית הישראלי אינו אוסר על קיומם של מונופולים, אך אוסר עליהם לנצל לרעה את כוחם המונופוליסטי.

מטרת חוק שרמן אינה להגן על מתחרים מפגיעה מעסקים מצליחים באופן לגיטימי, וגם לא למנוע מעסקים להשיג רווחים כנים מהצרכנים, אלא לשמור על שוק תחרותי כדי להגן על הצרכנים מפני ניצול לרעה.

## מורשת
הממשלה הפדרלית החלה להגיש תיקים לפי חוק שרמן ב-1890. הישגי הממשל בתביעותיו היו מעורבים, כאשר חלק ניכר מהתיקים נדחו, אך מנגד חלק התקבלו. לרבים מן התיקים לקח שנים לא מעטות להגיע להכרעה, והדבר כלל דיון בפני ערכאות ערעור.

מקרים בולטים שהוגשו במסגרת החוק כוללים:
* *United States v. Workingmen's Amalgamated Council of New Orleans* (1893), שהייתה הראשונה שקבעה שהחוק חל על איגודי עובדים.
* Chesapeake & Ohio Fuel Co. v. United States (1902).
* *Northern Securities Co. v. United States* (1904).
* גם *Hale v. Henkel * (1906) הגיע לבית המשפט העליון. נקבע תקדים להמצאת מסמכים על ידי נושא משרה בחברה, והפללה עצמית של בעל תפקיד בעדותו בפני חבר מושבעים גדול. הייל היה בעל תפקיד ב-American Tobacco Co.
* Standard Oil Co. of New Jersey v. United States (1911).

## קישורים חיצוניים
* חוק שרמן (PDF / פרטים)

; אתרים רשמיים
* משרד המשפטים האמריקאי: אגף ההגבלים העסקיים
* משרד המשפטים האמריקאי: אגף ההגבלים העסקיים – טקסט של SHERMAN ANTITTRUST ACT, 15 USC §§ 1–7

; מידע נוסף
* ntitrust Division's "Corporate Leniency Policy"
* ''Antitrust''  by Alan Greenspan 
* "Labor and the Sherman Act" (1940). *Yale Law Journal * 49(3) p. 518.
* Dr. Edward W. Younkins (February 19, 2000). "Antitrust Laws Should Be Abolished"..
* ד"ר אדוארד וו. יונקינס (19 בפברואר 2000). "יש לבטל את חוקי ההגבלים העסקיים".

## הערות שוליים

קטגוריה:מונופול
קטגוריה:הגבלים עסקיים
קטגוריה:ארצות הברית: חוקים פדרליים
קפקאי

[ממוזער|[פרנץ קפקא, 1923]]
המונח **קפקאי** מתייחס למצבים, נושאים או חוויות המזכירים את יצירותיו של הסופר הצ'כי פרנץ קפקא, במיוחד הרומנים שלו המשפט, הטירה ויצירות נוספות. לעיתים קרובות המונח מתייחס לתחושה של אימה קיומית, חוסר תקווה, אבסורד והטבע הסבוך של הבירוקרטיה המודרנית המבלבלת.

## מקור והיסטוריה
#### עבודותיו של קפקא
פרנץ קפקא (1883–1924) היה סופר בוהמי דובר גרמנית, שהוכר כאחת הדמויות המשפיעות ביותר על ספרות המאה ה-20. קפקא כתב בגרמנית והתמודד עם נושאים של ניכור, חרדה קיומית, אשמה ואבסורד הקיום האנושי.

הנרטיבים שלו מתארים לעיתים קרובות גיבורים במצבים מבלבלים, המתמודדים עם מכשולים בלתי עבירים ובירוקרטיה בלתי חדירה. בין יצירותיו הנודעות ביותר ניתן למצוא רומנים כמו "המשפט" (Der Prozess), שבו אדם נעצר באופן בלתי מוסבר ועליו לנווט במערכת משפט חסרת היגיון, ו"הטירה" (Das Schloss), שמתאר את הניסיון הבלתי פוסק של האדם, להשיג גישה לטירה מסתורית ובלתי נגישה, תוך כדי שהוא מתמודד עם תחושת ניכור ומכשולים בירוקרטיים.

יצירות אלה, שלעיתים נותרו בלתי גמורות והתפרסמו לאחר מותו, הן מרכיבים מרכזיים בהופעתו של המונח "קפקאי".

#### התפתחות המונח
עם הזמן, כשהשפעתו של קפקא התפשטה ויצירותיו תורגמו לשפות רבות, המונח "קפקאי" החל להיות מוכר לא רק בחוגים ספרותיים אלא גם בדיונים תרבותיים רחבים יותר.

הוא תפס את המהות של מצבים שבהם אנשים מצאו עצמם מרותקים למערכות לא הגיוניות, מדכאות או דה-הומניזיות, בדומה לגיבורים בסיפוריו של קפקא. במחצית השנייה של המאה ה-20, המונח חלחל לשפת היומיום, כשהוא משמש לתיאור סיוטים ביורוקרטיים בעולם האמיתי או כל תרחיש המעורר תחושות של אבסורד סוריאליסטי וחוסר תקווה. נוכחותם של הנושאים של קפקא בעולם המודרני הבטיחה ש"קפקאי" הפך לתיאור נוקב של החוויה האנושית מול מערכות בלתי מובנות.

## ראו גם
* פרנץ קפקא
* אקזיסטנציאליזם

## קישורים חיצוניים
* מילון השפה העברית, משמעות המילה קפקאי

## הערות שוליים

2023 10
קטגוריה:פרנץ קפקא
ילנה טריפולסקי

**ילנה טריפולסקי** (נולדה ב-18 בנובמבר 1967) היא ספורטאית ישראלית אולימפית לשעבר בענף הקליעה. היא מהנדסת אלקטרוניקה.

## ביוגרפיה
טריפולסקי, נולדה בברית המועצות לשעבר, היא החלה להתאמן באקדח אוויר ואקדח ספורט (25 מטר) כשהייתה בת 13. בגיל 15, התחרתה באליפות ברית המועצות, וזכתה במדליה בתחרות הקבוצתית.

באוגוסט 1990, עלתה עם משפחתה לישראל, והחלה לייצג את ישראל בתחרויות בינלאומיות.

## קריירת ירי
טריפולסקי התחרתה עבור ישראל באולימפיאדת הקיץ 1992 בברצלונה, בגיל 24, בירי, באקדח ספורטיבי לנשים, 25 מטר, והגיעה במקום 21 עם ציון של 573. היא גם התחרתה בירי באקדח אוויר לנשים, 10 מטר, והגיעה במקום 37 עם ציון של 372.

בתחרות הקדם-אולימפית בברצלונה, טריפולסקי הגיעה למקום ה-6 בגמר. זהו ההישג הגבוה ביותר בקריירה שלה.

היא הייתה האישה הראשונה שייצגה את ישראל בענף הקליעה.

בשנת 1994, השתתפה באליפות העולם וגביע העולם במילאנו, ובאליפות אירופה הגיעה למקום ה-11. בשנת 1995, התחרתה באליפות אירופה בפינלנד, והגיעה למקום ה-22.

בשנת 2010 החלה לפעול כמאמנת.

טריפולסקי מחזיקה בשיא ישראל באקדח ספורט עם תוצאה של 578 נקודות.

## קישורים חיצוניים
* ילנה טריפולסקי ב־ISSF
* ילנה טריפולסקי באתר הוועד האולימפי הבין-לאומי

## הערות שוליים

קטגוריה:ישראליות ילידות ברית המועצות
קטגוריה:ישראלים ילידי ברית המועצות
קטגוריה:עולות בשנות ה-1990
קטגוריה:עולים בשנות ה-1990
קטגוריה:ספורטאיות אולימפיות ישראליות
קטגוריה:קלעיות
קטגוריה:קלעים אולימפיים ישראלים
קטגוריה:משתתפות ישראליות באולימפיאדת ברצלונה (1992)
קטגוריה:ישראליות שנולדו ב-1967
קטגוריה:ישראלים שנולדו ב-1967
אות אבירות מרכז פרס לשלום ולחדשנות

**אות אבירות מרכז פרס לשלום ולחדשנות** מוענק לנשים בתחום יוזמה ומנהיגות על ידי מרכז פרס לשלום ולחדשנות ע"ש שמעון פרס.

## רקע
**אות אבירות ממרכז פרס לשלום ולחדשנות** מוענק לנשים פורצות דרך מהארץ ומהעולם אשר יצרו הזדמנויות לנשים אחרות ותרמו למען שוויון מגדרי, גיוון והכללה. טקס הענקת הפרסים הראשון נערך בשנת 2021.

### מטרות הפרס
* תרומה למען שוויון מגדרי והעצמה נשית ובגלל היותן פורצות דרך בתחומן
* לשמש דוגמה, מופת ומודל לחיקוי לנערות ולנשים אחרות ברחבי תבל

## זוכות
### 2021

**הבטחת השנה**: יעל גולד זמיר

### 2022

**אבירות עד**: ציפי שביט, כרמלה מנשה, מקסין פסברג

**אבירת העתיד**: אביה אנה ברוקס

### 2023

**אבירות עד**: רבקה מיכאלי, דנה אינטרנשיונל

**אבירות העתיד**: עפרי לוי, תגל מנשה

**אבירת צדק:** אילה פרוקצ'יה

### 2024
הטקס התקיים בסימן אירועי 7 באוקטובר, והוענק אות מיוחד לנשים שנחטפו באותה שבת ושבו משבי חמאס ואלה שעדיין נותרו מאחור

**אבירות עד:** ירדנה ארזי, אילנה דיין

### 2025

**אבירות עד:**  רותי ברודו , עדינה בר שלום,  ריטה

### 2026

## קישורים חיצוניים
* 

## הערות שוליים

כלות אות אבירות מרכז פרס לשלום ולחדשנות
קטגוריה:פרסים ישראליים
קטגוריה:נשים ישראליות
קטגוריה:ישראליות זוכות פרסים
קטגוריה:פעילות חברתיות
קרטיס מרשל

**קרטיס מרשל** (באנגלית: **Kurtis Marschall**; נולד ב-25 באפריל 1997) הוא אתלט אוסטרלי, פעמיים ברציפות זוכה במדליית ארד באליפות עולם (בודפשט 2023, טוקיו 2025) ופעמיים ברציפות אלוף חבר העמים הבריטי (גולד קוסט 2018 וברמינגהאם 2022) בקפיצה במוט.

## ביוגרפיה
מרשל נולד באדלייד שבאוסטרליה.

### 2016
#### סגן אלוף עולם עד גיל 20
באליפות העולם עד גיל 20 שנערכה ביולי בבידגושץ' שבפולין זכה במדליית כסף בקפיצה במוט בתוצאה של 5.55 מטר.

באולימפיאדת ריו דה ז'ניירו שנערכה באוגוסט סיים במקום 15 בקפיצה במוט בתוצאה של 5.60 מטר.

### 2017
באליפות העולם שנערכה באוגוסט בלונדון שבממלכה המאוחדת סיים במקום שביעי בקפיצה במוט בתוצאה של 5.65 מטר.

### 2018
באליפות העולם באולם שנערכה במרץ בברמינגהאם שבממלכה המאוחדת סיים במקום רביעי בקפיצה במוט בשיא אישי חדש של 5.80 מטר.

#### אלוף חבר העמים הבריטי
במשחקי חבר העמים הבריטי שנערכו באפריל בגולד קוסט שבאוסטרליה זכה במדליית זהב בקפיצה במוט בתוצאה של 5.70 מטר.

### 2021
באולימפיאדת טוקיו שנערכה ביולי-אוגוסט סיים במקום 14 בקפיצה במוט לאחר שלא הצליח לקבוע תוצאה בגמר.

### 2022
באליפות העולם באולם שנערכה במרץ בבלגרד שבסרביה סיים במקום שביעי בקפיצה במוט בתוצאה של 5.75 מטר.

באליפות העולם שנערכה ביולי ביוג'ין שבאורגון, ארצות הברית, סיים במקום 24 בקפיצה במוט בתוצאה של 5.50 מטר.

#### אלוף חבר העמים הבריטי בפעם השנייה ברציפות
במשחקי חבר העמים הבריטי שנערכו באוגוסט בברמינגהאם שבממלכה המאוחדת זכה במדליית זהב בקפיצה במוט בתוצאה של 5.70 מטר.

### 2023
#### מדליית ארד באליפות עולם
באליפות העולם שנערכה באוגוסט בבודפשט שבהונגריה זכה במדליית ארד בקפיצה במוט בתוצאה של 5.95 מטר, יחד עם כריסטופר נילסן מארצות הברית, ואחרי ארמנד דופלנטיס משוודיה (6.10 מטר) וארנסט ג'ון אוביינה מהפיליפינים (6.00 מטר).

### 2024
באליפות העולם באולם שנערכה במרץ בגלאזגו שבממלכה המאוחדת סיים במקום חמישי בתוצאה של 5.75 מטר.

באולימפיאדת פריז סיים במקום שישי בקפיצה במוט בתוצאה של 5.85 מטר.

### 2025
באליפות העולם באולם שנערכה במרץ בנאנג'ינג שבסין סיים במקום חמישי בקפיצה במוט בתוצאה של 5.80 מטר.

באליפות העולם שנערכה בספטמבר בטוקיו שביפן זכה במדליית ארד בקפיצה במוט בשיא אישי של 5.95 מטר, אחרי ארמנד דופלנטיס (6.30 מטר) ואמנואיל קראליס מיוון (6.00 מטר).

### 2026
באליפות העולם באולם שנערכה במרץ בטורון שבפולין זכה במדליית ארד בקפיצה במוט כשהשווה את שיאו האישי 6.00 מטר, אחרי ארמנד דופלנטיס (6.25 מטר) ואמנואיל קראליס (6.05 מטר).

## שיאים אישיים
### אצטדיון
* קפיצה במוט: 5.95 מטר (2023)

### אולם
* קפיצה במוט: 6.00 מטר (2026)

## קישורים חיצוניים

קטגוריה:קופצים במוט
קטגוריה:אתלטים אוסטרלים
קטגוריה:אתלטים באולימפיאדת ריו דה ז'ניירו (2016)
קטגוריה:קופצים במוט באולימפיאדת טוקיו (2020)
קטגוריה:משתתפים אוסטרלים באולימפיאדת טוקיו (2020)
קטגוריה:אתלטים באולימפיאדת פריז (2024)
קטגוריה:משתתפים אוסטרלים באולימפיאדת פריז (2024)
קטגוריה:אוסטרלים שנולדו ב-1997